— Я гляджу на рэкламу ўжо не вачыма звычайнага гледача, а падзяляючы яе на элементы, і спрабую вызначыць моманты, якія найбольш ярка чапляюць, каб у далейшым іх выкарыстоўваць у сваёй працы. Першыя мае ўраджанні ад беларускамоўнай рэкламы былі звязаны з анонсамі нейкіх беларускіх падзей, канцэртаў. Здавалася б, нічога незвычайнага. Але мова чапляла сваёй незвычайнасцю і яскравасцю. А потым з’явілася рэклама Samsung на беларускай мове. Гэта было вельмі смела і арыгінальна. Я тады адразу падумаў: “Малайцы!”. Тады беларускамоўнай рэкламы навогул не было, а тут карэйская кампанія адной з першых зрабіла прарыў.